
TECHNINĖ SPECIFIKACIJA

	SMALININKŲ UOSTO PLANUOJAMOS ŪKINĖS VEIKLOS ATRANKOS DĖL POVEIKIO APLINKAI VERTINIMO (PAV) PASLAUGA

Numatoma pirkti Smalininkų prieplaukos (buvusio uosto) dugno dumblo valymo ir gilinimo darbų planuojamos ūkinės veiklos atrankos dėl poveikio aplinkai vertinimo (PAV) procedūros atlikimo paslaugą, įskaitant, kai taikytina pagal teisės aktų reikalavimus, poveikio „Natura 2000“ teritorijoms reikšmingumo nustatymo procedūrą.
1. Pirkimo objektas
1.1. Pirkimo objektas – Smalininkų prieplaukos (buvusio uosto) planuojamos ūkinės veiklos atrankos dėl poveikio aplinkai vertinimo (PAV) paslauga. 
1.2. Paslaugų tikslas – atlikti planuojamos ūkinės veiklos poveikio „Natura 2000“ teritorijoms reikšmingumo nustatymą ir, jeigu pagal kompetentingos institucijos išvadą procedūros gali būti tęsiamos, atranką dėl poveikio aplinkai vertinimo, kad jų rezultatais būtų galima vadovautis rengiant Smalininkų prieplaukos (buvusio uosto) vandens telkinio dumblo valymo ir gilinimo darbų projektinę dokumentaciją.
2. Informacija apie objektą
2.1. Smalininkų uosto teritorija yra Smalininkų mieste, Jurbarko rajono savivaldybėje.
2.2. Planuojama parengti Smalininkų prieplaukos (buvusio uosto) vandens telkinio valymo ir gilinimo darbų projektinę dokumentaciją ir numatyti dugne susikaupusių nuosėdų (dumblo) pašalinimo darbus. Preliminarus planuojamos valyti vandens telkinio dalies plotas – apie 1,69 ha. 
2.3. Pagrindinis planuojamų darbų tikslas – pašalinti vandens telkinio dugne susikaupusias nuosėdas ir pagerinti vandens telkinio būklę, atkuriant tinkamą vandens telkinio gylį ir jo naudojimo galimybes. 
2.4. Smalininkų uosto statinių kompleksas yra kultūros paveldo objektas. Smalininkų prieplaukos (buvęs uostas) nėra įregistruotas į Nekilnojimo turto registrą, todėl neturi oficialaus uosto statuso, taip pat Smalininkų uostas nėra įregistruotas į vidaus vandens kelių direkcijos sąrašą. Vietoje uosto, pagal Jurbarko rajono savivaldybės poreikį, Smalininkuose tikslinga įrengti turizmui ir laisvalaikiui skirtą jachtų ar valčių prieplauką.
2.5. Tiekėjas, rengdamas vertinimo dokumentus, turi įvertinti faktinę objekto situaciją, planuojamų valymo ir gilinimo darbų pobūdį, teritorijos aplinkosauginius apribojimus ir kitus planuojamai veiklai reikšmingus aspektus.
3. Numatomi darbai
3.1. Reikalinga atlikti planuojamos ūkinės veiklos – turizmo ir laisvalaikio prieplaukos įrengimo – atranką dėl poveikio aplinkai vertinimo.
3.2.  Tiekėjas turi parengti planuojamos ūkinės veiklos poveikio „Natura 2000“ teritorijoms reikšmingumo nustatymui reikalingą dokumentaciją, ją pateikti kompetentingai institucijai, pagal poreikį tikslinti ir papildyti bei gauti kompetentingos institucijos išvadą dėl planuojamos ūkinės veiklos poveikio „Natura 2000“ teritorijoms reikšmingumo.

3.2.1. Jeigu kompetentinga institucija nustato, kad planuojama ūkinė veikla negali daryti reikšmingo poveikio „Natura 2000“ teritorijoms, Tiekėjas tęsia paslaugų teikimą ir atlieka planuojamos ūkinės veiklos atrankos dėl poveikio aplinkai vertinimo procedūrą.
3.2.2. Jeigu kompetentinga institucija nustato, kad planuojama ūkinė veikla gali daryti reikšmingą poveikį „Natura 2000“ teritorijoms ir dėl to teisės aktų nustatyta tvarka tampa privaloma atlikti poveikio aplinkai vertinimą, atrankos dėl poveikio aplinkai vertinimo procedūra nebetęsiama. Pilno poveikio aplinkai vertinimo atlikimas į šio pirkimo apimtį neįtraukiamas.
3.3. Tiekėjas turi atlikti visas pagal planuojamos ūkinės veiklos ir rengiamų dokumentų pobūdį reikalingas procedūras bei parengti joms reikalingą dokumentaciją, vadovaujantis:

3.3.1. Lietuvos Respublikos aplinkos ministro 2006 m. gegužės 22 d. įsakymu Nr. D1-255 patvirtintu Planų ar programų ir planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo tvarkos aprašu;
3.3.2. Lietuvos Respublikos 1996 m. rugpjūčio 15 d. Nr. I-1495 „Planuojamos ūkinės veiklos poveikio aplinkai vertinimo įstatymu“;
3.3.3. Lietuvos Respublikos aplinkos ministro 2007 m. sausio 10 d. įsakymu Nr. D1-23 „Dėl Aplinkosauginių reikalavimų paviršinių vandens telkinių dugno valymo ir gilinimo darbams vykdyti vidaus vandenų keliuose, uostuose ir prieplaukose patvirtinimo“;
3.3.4. Paviršinių vandens telkinių tvarkymo reikalavimų aprašu, patvirtintu Lietuvos Respublikos aplinkos ministro 2014 m. gruodžio 16 d. įsakymu Nr. D1-1038.
4. Paslaugos aprašymas
1. Paslaugų pavadinimas

Atranka dėl objekto „Smalininkų prieplaukos (buvusio uosto) valymo ir gilinimo darbai su projektinės dokumentacijos parengimu“ poveikio aplinkai vertinimas.
2. Užsakovas

Jurbarko rajono savivaldybės administracija
3. Paslaugų ribos

Jurbarko r. sav., Smalininkai (unik. Nr. 4400-6789-6898) ir Jurbarko r. sav., Smalininkai, Aukštagalių g. 1 
4. Paslaugų tikslas

Teisės aktų nustatyta tvarka įvertinti planuojamus Smalininkų prieplaukos (buvusio uosto) valymo ir gilinimo darbus su projektinės dokumentacijos parengimu, atlikti poveikio „Natura 2000“ teritorijoms reikšmingumo nustatymo ir atrankos dėl poveikio aplinkai vertinimo (PAV) procedūras, viešinimą ir derinimą bei gauti procedūrų užbaigimą patvirtinančius kompetentingų institucijų dokumentus.
5. Paslaugų pagrindas

Atliekant atranką poveikio planuojamai ūkinei veiklai privaloma vadovautis:
1. Lietuvos Respublikos aplinkos ministro 2006 m. gegužės 22 d. įsakymu Nr. D1-255 patvirtintu Planų ar programų ir planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo tvarkos aprašu;
2. Lietuvos Respublikos 1996 m. rugpjūčio 15 d. Nr. I-1495 „Planuojamos ūkinės veiklos poveikio aplinkai vertinimo įstatymu“;

3. Lietuvos Respublikos aplinkos ministro 2007 m. sausio 10 d. įsakymu Nr. D1-23 „Dėl Aplinkosauginių reikalavimų paviršinių vandens telkinių dugno valymo ir gilinimo darbams vykdyti vidaus vandenų keliuose, uostuose ir prieplaukose patvirtinimo“;

4. Paviršinių vandens telkinių tvarkymo reikalavimų aprašu, patvirtintu Lietuvos Respublikos aplinkos ministro 2014 m. gruodžio 16 d. įsakymu Nr. D1-1038.
6. Paslaugų apimtis

I etapas. Parengti planuojamos ūkinės veiklos poveikio „Natura 2000“ teritorijoms reikšmingumo nustatymui reikalingą dokumentaciją, atlikti reikalingas procedūras ir gauti kompetentingos institucijos išvadą dėl planuojamos ūkinės veiklos poveikio „Natura 2000“ teritorijoms reikšmingumo.

Jeigu po I etapo nustatoma, kad planuojamai ūkinei veiklai privaloma atlikti poveikio aplinkai vertinimą ir atrankos procedūra nebetęsiama, Užsakovas atsiskaito su Tiekėju už tinkamai įvykdytą I etapą pagal pasiūlyme nurodytą šio etapo kainą. II etapas tokiu atveju nevykdomas ir už jį nemokama.

II etapas. Jeigu nustatoma, kad planuojama ūkinė veikla negali daryti reikšmingo poveikio „Natura 2000“ teritorijoms, Tiekėjas parengia visą dokumentaciją, reikalingą planuojamos ūkinės veiklos atrankai dėl poveikio aplinkai vertinimo, atlieka reikalingas procedūras ir pateikia Užsakovui atrankos išvadą dėl poveikio aplinkai vertinimo.
7. Dokumentacijos skaičius

Paslaugos teikėjas Užsakovui pateikia planuojamos ūkinės veiklos atrankos dėl poveikio aplinkai vertinimo dokumentus docx. ir pdf. formatais

8. Pateikiami dokumentai

1. 2024-12-01 Smalininkų prieplaukos (buvusio uosto) batimetrinių ir dumblo tyrinėjimų ataskaita, 9 lapai;
2. Dumblo sandėliavimui skirtas Aukštagalių g. 1, sklypo planas, 1 lapas;
3. Smalininkų prieplaukos (buvusio uosto) akvatorijos vietovės schema, 1 lapas;
4. Smalininkų prieplaukos (buvusio uosto) valymo darbų Techninė specifikacija, 3 lapai;

Pagal galiojančius teisės aktus.

